Na putu
<s>Na putu je filmska drama iz 2010. koju je režirala i napisala Jasmila Žbanić u bosansko-hercegovačko-austrijsko-njemačko-hrvatskoj ko-produkciji.</s><s>Zanimljivo, iako se film odigrava u Bosni i Hercegovini, dvije glavne uloge Bošnjaka tumače hrvatski glumci Zrinka Cvitešić i Leon Lučev.</s><s>Film je nominiran za Zlatnog medvjeda na Berlinskom filmskom festivalu.</s>

<s>Radnja</s>

<s>Sarajevo.</s><s>Luna i Amar su normalan par koji živi relativno sekularan i moderan način života.</s><s>Ona radi kao stjuardesa te stoga često putuje avionom a on radi u zrakoplovnoj luci te je zadužen za kontrolu letova.</s><s>Jednog dana, kolega ga uhvati kako je pio alkohol na poslu, što se strogo kosi sa radnim pravilima - kao posljedica, komisija mu daje otkaz i šalje ga na odvikavanje od alkohola.</s><s>Luna je ljuta zbog njegovog gafa koji ga je koštao posla, ali mu svejedno oprašta s vremenom.</s><s>Dok se vraćali s izleta, doživjeli su blaži sudar sa jednim autom, a vozač se ispostavi kao Amarov stari prijatelj Bahrija, koji je u međuvremenu postao Vahabi.</s>

<s>Kako se sada često druže, Bahrija počne polako nagovarati Amara da se pridruži njegovoj zajednici te mu tamo čak nađe posao učitelja računalnih sustava.</s><s>Luna, sada već zabrinuta, odlazi posjetiti tu zajednicu na nekom otoku usred rijeke.</s><s>Ljude i običaje tamo interpretira kao agresivno religiozne i nametljive, te odluči otići natrag u Sarajevo.</s><s>Ubrzo počinje osjećati promjene kod svog partnera: on odjednom počinje često moliti, svađati se sa njenom bakom i rodbinom jer piju alkohol te sve rijeđe spava s njom u krevetu jer smatra da par prvo mora biti u braku.</s><s>Luna odlazi u Bijeljinu i posjećuje kuću koju je napustila 1992.</s><s>Iako su planirali ići na umjetnu oplodnju, ona se predomisli i prekine vezu s njim.</s><s>Kada otkrije da je trudna, postavi mu uvjet da se mora vratiti prvotnom sebi ako hoće da se ona vrati njemu.</s>

<s>Glume
 Zrinka Cvitešić - Luna
 Leon Lučev - Amar
 Ermin Bravo - Bahrija
 Marija Kohn – Baka
 Nina Violić - Šejla
 Mirjana Karanović - Nađa
 Jasna Beri - Doktorica
 Jasna Žalica - Čuvarica
 Sebastian Cavazza - Dejo
 Izudin Bajrović - Jusuf
 Vanessa Glođo</s>

<s>Distribucija 
Film „Na putu“ do travnja 2010. napunio je kino dvorane i alternativne prostore po Hrvatskoj i Bosni Hercegovini.</s><s>Do tog razdoblja vidjelo ga je čak 50.000 gledatelja u BiH i 21.000 u Hrvatskoj, što je jedan od najboljih rezultata gledanosti u regionalnoj, ali i hrvatskoj kinematografiji u posljednje vrijeme.</s>

<s>Film je također s vremenom pušten u distribuciju 19 zemalja svijeta kojima je World Sales kompanija The Match Factory ustupila prava na film.</s><s>Riječ je o zemljama Beneluxa, baltičkim zemljama, Kolumbiji, Češkoj, Slovačkoj, Danskoj, Francuskoj, Njemačkoj, Izraelu, Italiji, Meksiku, Norveškoj, Poljskoj, Portugalu, Južnoj Koreji, Španjolskoj, Švicarskoj i Tajvanu.</s>

<s>Cjelokupna distribucija filma Jasmile Žbanić zainteresirala je i najznačajniji filmski magazin Screen International koji je u svom internetskom izdanju od 23. ožujka objavio članak naslovljen Film Jasmile Žbanić 'Na putu' putuje svijetom.</s><s>U tekstu su navedeni svi detalji vezani uz dosadašnju prodaju filma i njegovu paralelnu distribuciju u Hrvatskoj i BiH.</s>

<s>Recenzija 
Film je uglavnom dobio pozitivne kritike i naklonost publike.</s><s>Nekima se činilo da je redateljičin prethodni film "Grbavica" bio bolji, dok se drugima činilo da je upravo "Na putu" poboljšanje.</s><s>Arsen Oremović pohvalno je pisao o filmu: 
"Pretpostavimo li da je Jasmila Žbanić osvojila Zlatnog medvjeda za Grbavicu dobrim dijelom zbog njegove tematike, drame majke koja je rodila dijete nakon silovanja, a ne isključivo zbog kvalitete, u svemiru nije narušena nikakva ravnoteža.</s><s>Njezin drugi film Na putu također donosi “epizodu” iz suvremenoga bosanskog života, dakle po ukusu festivalskih žirija, a ovoga je puta i zanatska strana priče doista na razini koju biste očekivali od pobjednice tako važnog festivala. “Na putu” je puno zreliji i manje tezičan film od Grbavice, odnosno pitanja i problemi koje otvara puno su bolje ugrađeni u tkivo priče...</s><s>Jasmila Žbanić izvrsno gradi priču od njihove krajnje urbane i svjetovne svakodnevice, preko prvih krhotina u odnosu do potpunog udaljavanja, prikazujući svijet ekstremnog islamizma iz ženske perspektive.</s><s>Luna nema puno razumijevanja za Amarov izbor, ali to je samo jedan od pogleda; drugi, drukčiji i dublji ženski pogled predstavljen je kroz lik Lunine bake (Marija Kohn) koja na svečanom ručku naredi Amaru da bude kuš (“sikter!”), kada ovaj počne držati predavanje o islamu, odgovarajući da ona nije ništa manje muslimanka ako njezin muž pije rakiju.</s><s>Film ne sudi nikome, kroz niz likova pokazuje različite stavove prema vjerskom ekstremizmu, a o opisivanju njihove militantne strane ponekad se koristi “jasnim dvosmislenostima” (“nama treba dobrih boraca”, kaže jedan od vođa vehabija).</s><s>No, ponajprije je to priča o udaljavanju dvoje ljubavnika, pri čemu su jednako koliko i redateljica zaslužni izvrsni Leon Lučev i Zrinka Cvitešić koja je uspjela ostvariti ono najteže u glumi - biti živ lik.</s><s>Toliko spontanosti, djelomično zapanjenosti nad Amarovom transformacijom, djelomično pokušaja razumijevanja, odavno nismo vidjeli u filmovima s ovih prostora.</s><s>Netko će reći da pravi film počinje tamo gdje ovaj staje; doista, bilo bi zanimljivo vidjeti kako bi jedna rohmersko-chabrolovska ruka opisala što se dalje događalo, ali to je već drugi film koji bi bilo jednako zanimljivo vidjeti, koliko i neki novi film J. Žbanić u kojem će svoj ženski dodir iskazati bez sudara s velikim društvenim temama i problemima".</s>

<s>Kritičar Jurica Pavičić je također hvalio film:
"Svi koji su gledali Grbavicu, mogu jasno prepoznati da je i ovaj film radila ista osoba.</s><s>Na putu je sjevernjački točan, ogoljen, precizan i namjerno suh film, lišen bilo kakve balkanske “prpošnosti”.</s><s>Žbanić više postavlja pitanja nego što odgovara, svaki argument ima kontraargument, kao u kakvoj dijalektičkoj vježbi...film iskušava liberalne stereotipe o vjeri onoliko koliko čini i obratno."</s>

<s>Izvori</s>

<s>Vanjske poveznice</s>

<s>Bosanskohercegovački filmovi
Njemački filmovi
Filmovi 2010.</s><s>Dramski filmovi
Authority control 2</s>

